Χόκεϊ επί χόρτου στους Ολυμπιακούς Αγώνες

Το χόκεϊ επί χόρτου είναι από τα παλιότερα Ολυμπιακά Αθλήματα, αφού εντάχθηκε στο πρόγραμμα των Ολυμπιακών Αγώνων το 1908. Από το 1980 διεξάγεται και τουρνουά γυναικών.

 Το χόκεϊ επί χόρτου διεξήχθη για πρώτη φορά σε Ολυμπιακούς Αγώνες στο Λονδίνο το 1908. Έκτοτε διεξάγεται συνεχώς με εξαίρεση τις ολυμπιάδες του 1912 στη Στοκχόλμη και του 1924 στο Παρίσι. Το 1908 μετείχαν έξι ομάδες αλλά από τρεις χώρες, αφού οι τέσσερις ομάδες προέρχονταν από τη Μεγάλη Βρετανία: Αγγλία, Σκοτία, Ουαλία και την κατεχόμενη τότε ενιαία Ιρλανδία. Το 1920 στην Αμβέρσα μετείχαν μόνον 4 χώρες, αφού η Μεγάλη Βρετανία κατέβασε ενιαία ομάδα. Όμως, το αρνητικό ρεκόρ συμμετοχών συνέβη το 1932 στο Λος Άντζελες, όπου ταξίδεψαν μόνο δυο χώρες (Ιαπωνία και Ινδία) και με τις ΗΠΑ μοιράστηκαν τα τρία μετάλλια. Μεταπολεμικά ορίστηκε να μετέχουν 12 χώρες, οι οποίες προκρίνονται έπειτα από προολυμπιακές δοκιμασίες. Από το 1960 ως το 1972 αυξήθηκαν σε 16 για να μειωθούν πάλι σε 12 το 1976. Το 1980 στη Μόσχα στο πρόγραμμα των αγώνων εντάχθηκε και το αγώνισμα των γυναικών. Έτσι ορίστηκε να μετάσχουν έξι ανδρικές και έξι γυναικείες ομάδες. Από το 1984 οι ανδρικές ομάδες έγιναν πάλι 12. Οι γυναικείες παρέμειναν έξι, το 1988 αυξήθηκαν σε οκτώ, το 2000 σε 10 και το 2008 σε 12. Για μεγάλο χρονικό διάστημα στο άθλημα κυριαρχούσαν οι χώρες της ανατολικής Ασίας και κυρίως η Ινδία και το Πακιστάν. Ως το 1968 ο μεταξύ τους αγώνας έκρινε το χρυσό μετάλλιο. Αλλά και μεταγενέστερα, ως το 1984 οι δυο αυτές χώρες ήταν μέσα στη διεκδίκηση των μεταλλίων. Στις γυναίκες το πρώτο χρυσό μετάλλιο, το 1980, πήρε η ομάδα της Ζιμπάμπουε στην πρώτη ολυμπιακή της συμμετοχή. Στη συνέχεια τις περισσότερες επιτυχίες έχει η Αυστραλία. Στην Ελλάδα το χόκεϊ επί χόρτου δεν είναι τόσο διαδεδομένο,παρ'ολα αυτά γίνονται μεγάλες προσπάθειες για την ανάπτυξη του αθλήματος. Διεξάγεται ένα πρωτάθλημα ανδρών από το 1994 και γυναικών από το 2001.Η εθνική ομάδα έχει μία αξιοπρεπή διεθνή παρουσία στο ιστορικό της αλλά δεν κατατάσσεται στις μεγάλες δυνάμεις του αθλήματος. Δεν κατάφερε να αγωνιστεί ποτέ σε Ολυμπιακούς Αγώνες, ούτε στην Ολυμπιάδα του 2004 , παρ'όλο που προσπάθησε και εντός και εκτός αγωνιστικού χώρου (δικαστικώς), που έγινε στην Αθήνα. 1908 / Αγγλία / Ιρλανδία / Ουαλία / ΣκοτίαΣημειώση: Δόθηκαν δύο χάλκινα μετάλλια. 1912 Δεν διεξήχθη 1920 Μεγάλη Βρετανία Δανία Βέλγιο 1924 Δεν διεξήχθη 1928 Ινδία Ολλανδία Γερμανία 1932 Ινδία Ιαπωνία ΗΠΑ 1936 Ινδία Γερμανία Ολλανδία 1948 Ινδία Μεγάλη Βρετανία Ολλανδία 1952 Ινδία Ολλανδία Μεγάλη Βρετανία 1956 Ινδία Πακιστάν Γερμανία 1960 Πακιστάν Ινδία Ισπανία 1964 Ινδία Πακιστάν Αυστραλία 1968 Πακιστάν Αυστραλία Ινδία 1972 Δυτική Γερμανία Πακιστάν Ινδία 1976 Νέα Ζηλανδία Αυστραλία Πακιστάν 1980 Ινδία Ισπανία Σοβιετική Ένωση 1984 Πακιστάν Δυτική Γερμανία Μεγάλη Βρετανία 1988 Μεγάλη Βρετανία Δυτική Γερμανία Ολλανδία 1992 Γερμανία Αυστραλία Πακιστάν 1996 Ολλανδία Ισπανία Αυστραλία 2000 Ολλανδία Νότια Κορέα Αυστραλία 2004 Αυστραλία Ολλανδία Γερμανία 2008 Γερμανία Ισπανία Αυστραλία 1980 Ζιμπάμπουε Τσεχοσλοβακία Σοβιετική Ένωση 1984 Ολλανδία Δυτική Γερμανία ΗΠΑ 1988 Αυστραλία Νότια Κορέα Ολλανδία 1992 Ισπανία Γερμανία Μεγάλη Βρετανία 1996 Αυστραλία Νότια Κορέα Ολλανδία 2000 Αυστραλία Αργεντινή Ολλανδία 2004 Γερμανία Ολλανδία Αργεντινή 2008 Ολλανδία Κίνα Αργεντινή 2012 Ολλανδία Αργεντινή Μεγάλη Βρετανία «Οι Ολυμπιονίκες 1896-1980», εκδ. Χρυσός Τύπος ΑΕ, 1980, σελ. 40.